armvectores/hy_wikipedia_2023 huggingface dataset:
Հայաստանը Մանկական Եվրատեսիլ 2017 երգի մրցույթում

Հայաստանը մասնակցել է Մանկական Եվրատեսիլ երգի մրցույթին, որը տեղի է ունեցել 2017 թվականի նոյեմբերի 26-ին Թբիլիսի, Վրաստանում։ Հայկական հեռարձակողը Հայաստանի Հանրային հեռուստաընկերությունն (ARMTV) էր, և նա պատասխանություն էր կրում մասնակցել մրցույթին։ Միքայել Գրիգորյանը, բոլորին հայտնի որպես Միշա, ընտրվել է Հայաստանի ներկայացուցիչ 2017 թվականի հուլիսի 18-ին։ Նրա երգը՝ «Բումերանգ», մրցույթի համար թողարկվել է 2017 թվականի հոկտեմբերի 20-ին։


== Ետին պլան ==
Մինչև 2016 թվականի մրցույթը, Հայաստանը մասնակցել է մանկական Եվրատեսիլ երգի մրցույթին, սկսած 2007 թվականից, Հայաստանի երբևիցե եղած ամենալավ արդյունքը դա Վլադիմիր Արզումանյանի «Մամա» երգն է։ Մանկական Եվրատեսիլ 2011 թվականն անցկացվել է Հայաստանի մայրաքաղաք Երևանում։


== Մանկական Եվրատեսիլից առաջ ==
Հայկական հեռուստաընկերությունը 2017 թվականի հուլիսի 18-ին հայտարարել էր, որ Հայաստանի ներկայացուցիչը Մանկական Եվրատեսիլ 2017 երգի մրցույթում Միքայել Գրիգորյանն է։ Մրցույթին մասնակցելու համար, Վրաստանում, «Բումերանգ»-ը, ներկայացվեց հանրությանը պաշտոնական երգի տեսահոլովակի հետ, հոկտեմբերի 23-ին։


=== Բումերանգ ===
«Բումերանգ» հայ փոքրիկ երգիչ Միքայել Գրիգորյանի երգը։ Դա ներկայացվել է Մանկական Եվրատեսիլ 2017 երգի մրցույթում Հայաստանի կողմից։


== Մանկական Եվրատեսիլում ==
Բացման արարողության ժամանակ պետք է որոշվեր ընթացիկ կարգը, նոյեմբերի 20-ին անցկացվող խաղարկության ժամանակ Հայաստանը շահեց չորրորդ տեղը, Նիդերլանդներից և Բելառուսից առաջ, նրա ելույթը կլինի 2017 թվականի նոյեմբերի 26-ին։


=== Եզրափակիչ ===


=== Քվեարկություն ===
2017 թվականի մանկական Եվրատեսիլի արդյունքները կորոշվի ազգային ժյուրիի և առցանց քվեարկությամբ։ Յուրաքանչյուր երկիր պետք է ունենա իր ազգային ժյուրին, որը բաղկացած է լինելու երաժշտական մասնագետներից, և երեխաներից, ովքեր կոգևորեն իրենք մասնակցին։ Այս ժյուրիից կպահանջվի գնահատել մասնակցին հետևյալ գործոնների հիման վրա՝ վոկալային կարողություն, երգի կատարման ինքնատիպությունն ու կոմպոզիցիա, և ընդհանուր տպավորություն։ Բացի այդ, ոչ մի ազգային ժյուրի չի կարող ինչ որ կերպ որևէ մասնակցային գործողությունների խանգարել, կամ փոխել քվեարկության ընթացքը։ Առցանց քվեարկության առաջին փուլը սկսվում է 2017 թվականի նոյեմբերի 24-ին, երբ բոլոր ելույթնեի փորձերը կցուցադրվեն junioreurovision.tv-ում, և այդ ընթացքում հանդիսատեսը կարող է քվեարկել, դրանից հետո, դիտողները հնարավորություն կունենան ևս դիտելու ելույթներից 1 րոպենաոց հատված։ Քվեարկության այս առաջին փուլը կվերջանա կիրակի, նոյեմբերի 26-ին, ժամը 15:59 կենտրոնական Եվրոպայի ժամանակով։ Առցանց քվեարկության երկրորդ փուլը կանցկացվի ուղիղ եթերում և կսկսի այն ժամանակ, երբ ելույթները կվերջանան, քվեարկությունը կտևի 15 րոպե։ Միջազգային դիտողները կարող են քվեարկել ամենաքիչը երեք և ամենաշատը հինգ երկիր։ Նրանք կարող են նաև քվեարկել իրենց երկրի մասնակցի օգտին։ Այդ ձայները կվերածվեն միավորների։ Քվեների քանակը որոշվում է ստացված ձայների տոկոսով։ Օրինակ, եթե ելույթը հավաքել է ձայների 20%-ը, ապա այն կստանա 20%-ին համարժեք միավորներ։ Հանրային քվեարկությունը վերջնական արդյունքների 50%-ն է, իսկ մյուս 50%-ը կտա ժյուրին։


=== Հայաստանին տրված միավորները ===


=== Հայաստանի տված միավորները ===


=== Քվեարկության արդյունքները ===
Հաջորդ հինգ անդամները բաղկացած են հայ ժյուրիներից։


== Ծանոթագրություններ ==
Մաշ

Մաշ, (լատ.՝ Vigna), բակլազգիների ընտանիքի միամյա բույս։


== Կենսաբանական նկարագիր ==

Արմատն իլիկաձև է, ցողունը՝ կանգուն կամ կիսականգուն՝ 30-150 սմ բարձրությամբ, տերևները եռմասնյա են, հերթադիր, ծաղկաբույլը՝ ողկույզ, պտուղը ունդ է՝ դեղին կամ մուգ դեղին։ Սերմերը՝ ձվաձև, երիկամաձև, սպիտակ, վարդագույն, շագանակագույն։ 1000 սերմի կշիռը 300 գ է։ Ջերմասեր և խոնավասեր բույս է։


== Նշանակություն և կիրառում ==
Օգտագործվում է որպես պարեն, կեր, ինչպես նաև կանաչ պարարտացման համար։ Ունի աֆրիկական ծագում։


== Մշակում ==
Մշակվում է ԱՄՆ-ում, Մեքսիկայում, Կաբայում, Հնդկաստանում, Չինաստանում, Ռուսաստանում և այլուր, ։ Հայաստանում մշակվում է Արարատյան դաշտում, Վայոց ձորի և Սյունիքի մարզերում։


== Հոմանիշներ ==
Azukia Takah. ex Ohwi
Condylostylis Piper
Dolichovigna Hayata
Haydonia R. Wilczek
Liebrechtsia De Wild.
Plectrotropis Schumach.
Scytalis E. Mey.
Voandzeia Thouars


== Գրականություն ==
Павлова А. М. Vigna Savi — Вигна // Культурная флора СССР. — М.—Л.: Сельхозгиз, 1937. — Т. IV. Зерновые бобовые. — С. 623—646.


== Արտաքին հղումներ ==
Vigna. Archived 2004-09-26 at the Wayback Machine. Integrated Taxonomic Information System (ITIS).
GRIN Species Records of Vigna. Archived 2015-09-24 at the Wayback Machine. Germplasm Resources Information Network (GRIN).
Mean

«Mean», ամերիկյան քանթրի, փոփ–երգչուհի և երգերի հեղինակ Թեյլոր Սվիֆթի երգը, նրա երրորդ՝ Speak Now ստուդիական ալբոմից (2010)։ Երգը գրել է հենց ինքը` երգչուհին, իսկ Նաթան Չեփմենը դարձել է համապրոդյուսեր։ Սինգլի պաշտոնական թողարկումը կայացել է 2011 թվականի մարտի 7-ին քանթրի–ռադիոյում։ 2012 թվականի փետրվարի 12-ին երգը ստացավ  Գրեմմիի երկու մրցանակ «Լավագույն քանթրի երգ»  և «Լավագույն սոլո երգ» անվանակարգերում՝ Grammy Awards 54-րդ մրցանակաբաշխության ժամանակ։


== Պատմություն ==
«Mean»–ը առաջին անգամ թողարկվել է 2010 թվականի հոկտեմբերի 17-ին Big Machine Records լեյբլում՝ որպես նոր ալբոմի պրոմոսինգլ։ Սինգլի պաշտոնական թողարկումը կայացել է 2011 թվականի մարտի 7-ին։ «Mean»-ը դարձել է Սվիֆթի 13-րդ սինգլը, որն ընդգրկվել է Hot Country Songs-ի լավագույն տասնյակում։ Առաջին անգամ Սվիֆթը երգը կատարել է 46th Annual Academy of Country Music Awards արարողության ժամանակ, որը տեղի է ունեցել 2011 թվականի ապրիլի 3-ին, իսկ 2011 թվականի մայիսի 30-ին այն կատարել Է The Ellen DeGeneres Show շոուի ժամանակ։ Սվիֆթը երգել է նաև Speak Now World Tour համերգային շրջագայության ժամանակ։
«Mean»–ի տեսահոլովակը նկարահանվել է Declan Whitebloom ռեժիսորի կողմից։
Սինգլը հավաստագրվել է RIAA–ի կողմից 2013 թվականի մայիսի 13–ին։ Երգը զբաղեցրել է 24-րդ տեղը Billboard Year-end Country Songs-ի լավագույն քանթրի երգերի տարեկան ամփոփիչ ցուցակում։ 2012 թվականի օգոստոսին ԱՄՆ–ում «Mean»–ի ընդհանուր քանակը կազմել է 1,809,000 օրինակ։
Քանի որ «Mean»-ը առաջին անգամ հնչել է Hot 100 հիթ-շքերթում և այդ շաբաթվա բոլոր մյուս դեբյուտանտների սինգլներից ավելի բարձր տեղ է զբաղեցրել (այս երգի համար տրվել է «Շաբաթվա ամենաթեժ դեբյուտը» անվանումը, Hot Shot Debut), դա նշանակում է, որ Թեյլորը դարձավ պատմության մեջ առաջին կատարողը, ով դա արեց երեք շաբաթ անընդմեջ։ «Speak Now» և  «Back to December» ալբոմներից նրա մյուս երկու սինգլները նույնպես հասան նույն կետին։


== Կոմպոզիցիաների ցանկ ==
Digital download / Limited Edition CD single«Mean»՝ 3:58


== Մրցանակներ ==


== Հիթ–շքերթներ և  հավաստագրումներ ==


== Ծանոթագրություններ ==


== Հղումներ ==
«Mean» սինգլի բառերը Թեյլոր Սվիֆթի պաշտոնական կայքում։
 «Mean»  (ավելին քան 50 միլիոն դիտում)
Տպարան

Տպարան, արտադրական պոլիգրաֆիական ձեռնարկություն, որն զբաղվում է տպագիր արտադրանքի թողարկմամբ։ Հիմնականում տպարաններն օգտագործում են տպագրության օֆսեթ եղանակը։ Գոյություն ունեն նաև այլ տեսակի տպարաններ՝ փոքր տպաքանակի տպարանները օգտագործում են թվային/լազերային/ կամ շիթային/թանակային/տպող սարքեր, ռիզոգրաֆ և այլն։ Լայն տարածում են ստացել լայնաֆորմատ տպագրությունը, տպագրությունը բաժակների, շապիկների, գրիչների և ցանկացած այլ իրերի վրա։ Մեր օրերում ստեղծվել են նաև առցանց տպարաններ։
Ժենյա Մկրտումյան

Ժենյա Մկրտումյան (հուլիսի 10, 1948(1948-07-10), Երևան, Հայկական ԽՍՀ, ԽՍՀՄ - դեկտեմբերի 26, 2016(2016-12-26), Երևան, Հայաստան), հայ դերասանուհի։
Դերասանուհի Արուս Ոսկանյանի թոռնուհին է և երգչուհի Մայա Մարգարյանի մայրը։ 


== Կենսագրություն ==
Ավարտել է Մոսկվայի Լենինի անվան պետական մանկավարժական համալսարանի ռուսաց լեզվի և գրականության ֆակուլտետը, 1972 թվականին՝ Երևանի Սունդուկյանի անվան թատրոնին կից դրամատիկական ստուդիան, Վարդան Աճեմյանի ղեկավարությամբ։ Սունդուկյանի անվան թատրոնի դերասանուհի է։
Հեռուստատեսությամբ վարել է «Հեքիաթն է կանչում», «Ռուսաց լեզու» հաղորդումները, խաղացել նաև մի շարք հեռուստատեսային ներկայացումներում։
2011 թվականից նկարահանվել է «Արմենիա» հեռուստաընկերության «Կարգին սերիալ» հումորային նախագծում։


== Ֆիլմեր ==
«Օդապարուկի օրը», 1986
«Մեր բակը 2»
«Երեք ընկեր»
«Տաքսի, էլի լավա»
Ճանապարհին, 2011
Եթե բոլորը... 2011
Շնորհակալություն, հայրիկ, 2014
Սիրո գործակից, 2015
Առաջին դեմք 2016


== Հեռուստասերիալներ ==
«Դժբախտ երջանկություն»
«Ճակատագրի գերիները»
«Այսպես էլ ապրում ենք»
«Կարուսել»
«Ընտանեկան իրավիճակներ»
«Կարգին սերիալ» սիթքոմ
«Կյանքից առավել», 2015


== Մրցանակներ ==
«Հայակ» ազգային կինոյի մրցանակաբաշխության «Երկրորդական դերի լավագույն դերասանուհի» մրցանակ՝ «Այդ ես չեմ» ֆիլմի համար, 2013


== Ծանոթագրություններ ==
Սիլեա

Սիլեա (իտալերեն՝ Silea), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 9767 մարդ, խտությունը՝ 499 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 31057, հեռախոսային կոդ՝ 0422։


== Ծանոթագրություններ ==
Դուլի շրջան (Ջորջիա)

Դուլի շրջան (անգլ.՝ Dooly County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.018 կմ² է, բնակչությունը՝ 11.525 մարդ (2010 թ. տվյալներով)։ Շրջկենտրոնն է Վիեննա բնակավայրը։ Կազմավորվել է 1821 թ.։
Ծինխադու

Ծինխադու (վրաց.՝ წინხადუ), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1910 մետր բարձրության վրա։ Շրջկենտրոն Դուշեթից հեռու է 73 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ։


== Ծանոթագրություններ ==
Նեդվիգովկա (Մյասնիկովի շրջան)

Նեդվիգովկա (ռուս.՝ Недвиговка), գյուղ (խուտոր) Ռուսաստանի Դաշնության Ռոստովի մարզի Մյասնիկովի շրջանում։ Նեդվիգովսկի գյուղական համայնքի վարչական կենտրոնն է։
Գորիս քաղաքի մուտքի հուշարձան

Գորիս քաղաքի մուտքի հուշարձան, Գորիս քաղաքի մուտքը զարդարող հուշարձան։


== Պատմություն ==
Սյունիքի մարզի Գորիս քաղաքի մուտքն ազդարարող հուշարձանը կառուցվել է 2001 թվականին՝ Հայաստանում քրիստոնեության ընդունման 1700-ամյակի կապակցությամբ։ Կառուցվել է Սուրեն Խաչատրյանի նախաձեռնությամբ։
Հուշարձանի պատին փորագրված է.


== Հեղինակ ==
Ճարտարապետ՝ Սևադա Զաքարյան


== Տես նաև ==
Գորիսի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Նովոլաբուն

Նովոլաբուն (ուկրաիներեն՝ Новолабунь), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Նովոլաբուն գյուղում բնակվում էր 589 մարդ։ Բնակավայրը զբաղեցնում է 1378 կմ² տարածք։ Բնակչության խտությունը կազմում էր 427,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարամբոլա

Կարամբոլա (լատ.՝ Averrhoa carambola), մշտադալար կանաչ ծառ, որն աճում է Շրի Լանկայում, Հնդկաստանում և Ինդոնեզիայում, իսկ այժմ նաև տարածված է Հարավային և Հարավարևելյան Ասիայում, պատկանում է Ավերոա տեսակին։
Կլիմայավաժեցված է Բրազիլիայում, Գանայում, Գավայում, Ֆրանսիական Պոլինեզիայում, ԱՄՆ-ի Ֆլորիդա, Հավայի նահանգներում), Իսրայելում։


== Կարամբոլայի տեսքը ==
Կարամբոլան ունի բարդ ակացիայի նման տերևներ մինչև 50 սմ երկարությամբ, վարդագույն ծաղիկներ։  Ի տարբերություն արևադարձային բույսերի՝ կալամբուրային շատ լույս պետք չէ։ Ինչպես բոլոր թթու մրգերի մոտ, տերևների թերթիկներին կպչելուց դասավորվում են։ Ծառը խոնավասեր է, բայց կարող է աճել  տնային պայմաններում։


== Պտուղներ ==
Կարամբորայի պտուղները հայտնի են  նաև «արևադարձային աստղեր » անունով, լինում են  դեղին կամ դեղնաշականակագույն։ Պտուղը փայլուն դեղնականաչավուն է և կտրելու ժամանակ ունի աստղի ձև:Պտուղները խրթխրթան են, հյութալի և լինում են թթու, քաղցր։ Հանդիսանում է C վիտամինի աղբյուր ։
Կարամբոլայի հասունացման շրջանը սկսվում է  մայիսին և ավարտվում է օգոստոսին։ Կարամբոլան օգտագործում են հիմնականում  աղանդերները և կոկտելները զարդարելու համար։ Համը ինքնատիպ է և փորձելուց հետո փոքր-ինչ տհաճ։ Կարամբոլան կարելի է պահել սառնարանում մինչև երեք շաբաթ։


== Հակացուցումներ ==
Մարդիկ, ովքեր տառապում են հաստ աղիքի բորբոքումից, գաստրիտից, ստամոքսի խոցից, տասներկումատնյա աղիքի խոցից, հատկապես սուր շրջանում չի թույլատրվում ուտել կալամբորա, թրթնջակաթթվի առկայության համար։ Մեծ քանակությամբ օգտագործելու դեպքում կարող են զարգանալ երիկամային հիվանդությունները և առաջանալ աղային կուտակումներ։


== Պատկերասրահ ==

		
		


== Ծանոթագրություններ ==
Կասպիական կրիա

Կասպիական կրիա (լատ.՝ Mauremys caspica), գեոէմիդիդների ընտանիքի տեսակ։ ՀՀ-ում հանդիպում է Շիրակի, Արմավիրի, Արարատի, Կոտայքի, Գեղարքունիքի, Վայոց ձորի և Սյունիքի մարզերում, Երևանի շրջակայքում։ Տարածված է հիմնականում տաք և չոր կամ կիսաչոր վայրերում։ Բնակվում է հոսող և կանգուն բնական ու արհեստ, ջրավազաններում։ Զրահի երկարությունը փոխվում է տարիքի հետ (2,3-30 սմ)։ Ի տարբերություն մյուս տեսակների, կասպիական կրիայի տարբերակիչ զրահի մեջքային մակերեսը՝ կարապաքսը, համեմատաբար տափակ է ու անհարթ, զրահի որովայնային մասը՝ պլաստրոնը, անշարժունակ։ Կարապքսի ու պլաստրոնի միացումը ոսկրային է։ Գլուխը ծածկված է հարթ մաշկով։ Պոչը համեմատաբար երկար է (զրահից 1,2-2,5 անգամ կարճ)։ Մատների միջև զարգացած են լողաթաղանթները։ Կարապաքսը գորշականաչավունից մուգ շագանակագույն է, եզրային վահանիկները՝ դեղնավուն կամ վարդագույն բծերով։ Պլաստրոնը դեղնավուն է, նարնջագույն կամ վարդագույն՝ մուգ, գրեթե սև բծերով։ Պարանոցը և գլխի տակը, ինչպես նաև վերջույթներն ու պոչն ունեն դեղնանարնջագույն երկայնակի զոլավոր նախշ։ Երիտասարդ կրիաները խայտաբղետ են։ Սնվում է բուսականությամբ, նաև ջրային մանր կենդանիներով ու լեշերով։ Գիշերում և ձմեռում է հիմնականում հոսող ջրավազանների հատակին՝ թաղվելով տիղմի մեջ (1 մ խորը)։ Ձմեռային քունը տևում է աշնան վերջից մինչև գարուն։ Ձուգավորումը սկսվում է ապրիլից հունիսի կեսերը։ Մայիսի վերջից հուլիսի սկիզբը էգը ձվադրում է 2-3 անգամ, յուրաքանչյուր անգամ դնում է երկարավուն (33-38 x 20-23 մմ տրամագծով) 5-10 ձու և թաղում դրանք հողի մեջ։ Ձագերը ծնվում են օգոստոսի վերջ սեպտեմբերի կեսերին։ Սեռահասուն է դառնում 10-11 տարեկանում։ Պահպանության նպատակով խնամվում և բազմացվում է անազատ պայմաններում։ Օգտագործվում է գիտահետազոտական նպատակով, միսն ու ձուն՝ որպես սնունդ։


== Պատկերասրահ ==

		
		
		
		


== Ենթատեսակներ ==
Mauremys caspica caspica
Mauremys caspica siebenrocki
Mauremys caspica ventrimaculata


== Գրականություն ==
Fritz Uwe; Peter Havaš (2007)։ «Checklist of Chelonians of the World»։ Vertebrate Zoology 57 (2): 228–229։ ISSN 18640-5755։ Արխիվացված օրիգինալից 2010-12-17-ին։ Վերցված է մայիսի 29, 2012  
Fritz, Uwe 1995. Einige Richtigstellungen zu Verbreitungsangaben von Mauremys caspica. Salamandra 31 (4)։ 237—242
Kasparek, M. 1990. Zur Herpetofauna des Beckens von Köycegiz, Türkei (Dalyan-Region). Salamandra 26 (2/3)։ 155—164
Buskirk, James R.; Parham, James F. & Feldman, Chris R. (2005)։ On the hybridisation between two distantly related Asian turtles (Testudines։ Sacalia × Mauremys). Salamandra 41։ 21-26. PDF fulltext(չաշխատող հղում)
Fritz, U. and Wischuf, T (1997)։ Zur Systematik westasiatisch-südosteuropaischer Bachschildkröten (Gattung Mauremys) (Reptilia։ Testudines։ Bataguridae) — Zool. Abh. Mus. Tierk. Dresden 49(13), pp. [223-260]
Wischuf, TilmanFritz, Uwe. (1996) Eine neue Unterart der Bachschildkröte (mauremys caspica ventrimaculata subsp. nov.) aus dem Iranischen Hochland (A new subspecies of the Caspian turtle (Mauremys caspica ventrimaculata subsp. nov.) from the Iranian Highlands). Salamandra. Vol. 32, No. 2. pp. 113–122.
Բարանա (գետակ)

Բարանա, գետակ Կուրի ավազանում, հոսում է Հայաստանի Տավուշի մարզով՝ Նոյեմբերյան քաղաքիի մոտով։


== Ծանոթագրություններ ==
Մաքսիմ Ռիսանով

Մաքսիմ Ռիսանով (անգլ.՝ Maxim Rysanov, ռուս.՝ Максим Рысанов, 1978, Կրամատորսկ, Դոնեցկի մարզ, Ուկրաինական ԽՍՀ, ԽՍՀՄ), ուկրաինացի ալտահար։
Նա սովորել է Մոսկվայում, այնուհետև Լոնդոնի Գիդհոլի երաժշտական դպրոցում։ 
Այժմ հիմնականում հանդես է գալիս որպես սոլո ալտահար` կատարելով ինչպես ալտի համար գրված ստեղծագործություններ, այնպես նաև ստեղծագործություններ փոխադրված ալտի համար։ 
Ձայնագրել է բազմաթիվ ձայնասկավառակներ։ Ներկայումս բնակվում է Մեծ Բրիտանիայում։


== Մրցանակներ ==
Հաղթել է մի քանի երաժշտական մրցույթներում, որոնց թվում` Վալենտինո Բուկկի մրցույթի հաղթող (Հռոմ, 1995), GSMD Gold Medal (Լոնդոն, 2000), Կարմելի կամերային համույթների միջազգային մրցույթ (ԱՄՆ, 1999), Բորնմուտ քաղաքի դիրիժորներ մրցույթ (Մեծ Բրիտանիա, 2003), Վոլգոգրադի երիտասարդ երաժիշտների մրցույթի դափնեկիր է (1995), այլ մրցանականերից են Haverhill Sinfonia Competition (Մեծ Բրիտանիա, 1999), Լայոնել Թերթիսի անվան ալտահարների միջազգային մրցույթ (Մեծ Բրիտանիա, 2003), Ժնևի CIEM մրցույթ (2004)։


== Ծանոթագրություններ ==


== Արտաքին հղումներ ==
Персональный сайт
http://www.kommersant.ru/doc.aspx?DocsID=573909
http://www.bbc.co.uk/radio3/classical/newgenerations/rysanov.shtml Archived 2008-01-03 at the Wayback Machine.
Կարվիկո

Կարվիկո (իտալերեն՝ Carvico), կոմունա Իտալիայում։ Գտնվում Է Լոմբարդիա մարզի Բերգամոյի գավառում։
Բնակչությունը կազմում է 4141 մարդ։ Բնակչության խտությունը կազմում է 1035 մարդ/կմ²։ Զբաղեցնում է 4 կմ² մակերես։ Փոստային ինդեքսներ՝ 24030, իսկ հեռախոսային կոդը՝ 035։
Քաղաքի հովանավոր սուրբը Մարտին Թուրինացին է։ Տոնը նշվում է նոյեմբերի 11-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Կուպնիկի (գյուղ, Սմոլենսկի շրջան)

Կուպնիկի (ռուս.՝ Купники), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոլ շրջան (Նեբրասկա)

Անվան այլ կիրառումների համար տե՛ս՝ Հոլ շրջան (այլ կիրառումներ)Հոլ շրջան (անգլ.՝ Hall County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.414 կմ² է, բնակչությունը՝ 53.534 մարդ (2010 թ. տվյալներով)։ Շրջկենտրոնն է Գրանդ Այլենդ բնակավայրը։ Կազմավորվել է 1858 թ.։
Կարդե

Կարդե  (իտալ․՝ Cardé)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 1107 մարդ (2008 թվականի տվյալներով)։ Բնակչության խտությունը 57 մարդ/կմ²։ Տարածքը՝ 19 կմ²։ Փոստային ինդեքս՝ 12030։ Հեռախոսային կոդ՝ 0172։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0172.90.101
Էլեկտրոնային հասցե՝ comune.carde@isiline.it
Գլխավոր կայք՝ http://www.comune.carde.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գրասենյակների տուն

Գրասենյակների տուն (ռուս.՝ Дом контор), պատմաճարտարապետական հուշարձան Ռուսաստանի Դաշնության Եկատերինբուրգ քաղաքում, որը կառուցվել է 1929 թվականին։ Մշակութային ժառանգության տարածաշրջանային նշանակության օբյեկտ է։ Շենքի հասցեն է` Մալիշևի փողոց, տուն 42 (շենքն ունի նաև երկրորդ հասցե` Մարտի 8-ի փողոց, տուն 10)։ Ճարտարապետներ` Գ. Պ. Վալենկով, Վլադիմիր Իվանովիչ Սմիռնով։


== Պատմություն ==
Գրասենյակների տունը կառուցվել է առևտրային ձեռնարկությունները և Գյուղատնտեսական կոոպերացիայի միության բանկը տեղավորելու համար։ Շենքն ունի 4 հարկ (առաջին հարկում պատուհանները ծառայել են որպես խանութների ցուցափեղկեր), տպավորիչ կլորացված անկյուն` Մարտի 8-ի և Մալիշևի փողոցների խաչմերուկում։ Հայրենական մեծ պատերազմի տարիներին շենքում տեղակայված էր թիվ 1708 էվակուացիոն հոսպիտալը։ Աշխատասենյակները վերածվել էին հիվանդասենյակների։ Գրասենյակների տունն այդ նպատակով շատ հարմար էր, քանի որ ունի լայն միջանցքներ, սենյակները շատ են և լուսավոր։
Պատերազմից հետո շենքի կյանքը վերադարձել է սովորական հուն. հարկերը կրկին վերադարձվել են խանութներին ու գրասենյակներին։


== 1974 թվականի հրդեհ ==
1974 թվականի մարտի 1-ին Գրասենյակների տանը տեղի է ունեցել ողբերգություն` ուժեղագույն հրդեհ, որի հետևանքով զոհվել է 8 մարդ։ Հրդեհը սկսվել է շենքի վերին հարկում, վերանորոգման ընթացքում։ Այստեղ տեղակայված էին «Գիպրոտորգի» և «Գորզելենստրոյի» ստորաբաժանումները։ Ըստ ականատեսների` հրշեջները ժամանել են ուշացումով, բացի այդ, ջուրը խողովակներում փետրվարյան ցրտերի պատճառով սառած է եղել։


== Արդի վիճակ ==
Ներկայումս Գրասենյակների տունը գործում է որպես գրասենյակային կենտրոն։


== Պատկերասրահ ==

		
		
		


== Ծանոթագրություններ ==
Պադանգ

Պադանգ (ինդոն.՝ Padang), քաղաք-նավահանգիստ Ինդոնեզիայում։
Կղզու մեծությամբ երրորդ քաղաքն է, Արևմտյան Սումատրա նահանգի մայրաքաղաքը։ Պադանգը լաստանավային ծառայությամբ կապված է Ջակարտայի հետ և ունի միջազգային օդանավակայան։ Բնակչությունը կազմում է 757 600 բնակիչ։
Քաղաքում կան մի քանի համալսարաններ, որոնցից Անդալասի համալսարանը հիմնադրվել է 1955 թվականին և Ինդոնեզիայի ամենահին համալսարաններից մեկն է։


== Պատմություն ==

Պադանգը եղել է խոշոր առևտրային կենտրոն սկսած 16-րդ դարից։ Քաղաքի վերահսկողությունը 1663 թվականին անցել է հոլանդացիներին, ապա երկու անգամ բրիտանացիներին. առաջին անգամ 1781-1784 թվականներին առաջին անգլո-հոլանդական պատերազմի ժամանակ, և կրկին 1795-1819 թվականներին՝ նապոլեոնյան պատերազմների ժամանակ։ Մինչև մոտ 1780 թվականը հիմնականում արտահանվել է ոսկի։ Ոսկու հանքավայրերը սպառելուց հետո սուրճը, աղը և տեքստիլն են դարձել արտահանման հիմնական արտադրանքը։
1797 թվականին ցունամին հարվածել է Պադանգին 5-10 մ ալիքի բարձրությամբ, որը տեղի է ունեցել 1797 թվականի Սումատրայի 8,5-8,7 բալ ուժգնությամբ երկրաշարժից հետո։ Երկրաշարժի հետևանքով քաղաքը զգալի վնասներ է կրել, զոհվել է 2 մարդ։ Ցունամին ափ է նետել Արաու գետում խարսխված նավերը, ներառյալ 200 տոննա կշռող նավեր։ 1833 թվականին մեկ այլ ցունամի է հարվածել Պադանգին` ալիքի 3-4 մետր բարձրությամբ։
Ինդոնեզիայի կողմից անկախության հռչակման ժամանակ Պադանգն ունեցել է շուրջ 50,000 բնակիչ։ 1940-ական թվականներին հիմնականում արտահանվել են սուրճ և կոպրա։ Հետագա տարիներին քաղաքի բնակչության արագ աճը արդյունք էր ինչպես բնակչության բնական աճի, այնպես էլ երկրի այլ մարզերից բնակչության միգրացիայի։
2009 թվականի սեպտեմբերի 30-ին Պադանգի մեծ մասը ավերվել է երկրաշարժից, զոհվել է 313 մարդ։


== Կլիմա ==
Պադանգը գտնվում է հասարակածային կլիմայական գոտում, Ինդոնեզիայի ամենախոնավ քաղաքներից մեկն է։ Տեղումները կազմում են տարեկան մոտ 4300 մմ։ Տարվա ամենաչոր ամիսը փետրվարն է` 250 մմ տեղումներով։ Տարվա ընթացքում ջերմաստիճանը գրեթե հաստատուն է և կազմում է մոտ 26°C:

		


== Ծանոթագրություններ ==


== Արտաքին հղումներ ==
Պաշտոնական կայք
Չուսովոյի շրջան

Չուսովոյի շրջան (ռուս.՝ Чусовской район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1923 թվականին։ Վարչական կենտրոնը՝ Չուսովոյ։


== Աշխարհագրություն ==
Շրջանի տարածքի մակերեսը կազմում է 3500 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 69869 մարդ։ Բնակչության խտությունը կազմում էր 19,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իլիշատ Այտկուլով

Իլիշատ Նուրգալիևիչ Այտկուլով (ռուս.՝ Ильшат Нургалиевич Айткулов, փետրվարի 15, 1969(1969-02-15), Zobovo, Q23896346?, Շարլիկսկի շրջան, Օրենբուրգի մարզ, ՌԽՖՍՀ, ԽՍՀՄ), ԽՍՀՄ և ռուս ֆուտբոլիստ, հանդես է եկել կիսապաշտպանի դիրքում։ Խաղացել է «Գազովիկ» ակումբում։  Այժմ ծառայում է որպես ակումբի գլխավոր մարզիչ։


== Կարիերա ==


=== Խաղացողի կարիերան ===
Այտկուլովը ողջ պրոֆեսիոնալ կարիերան անցկացրել է «Գազովիկ» ակումբում, որի կազմում էլ խաղացել է 397 խաղ և հեղինակել 40 գոլ։ Երկար ժամանակ նա եղել է թիմի ավագը։ Նա իր կարիերան ավարտել է 2003 թվականին։


=== Մարզչական կարիերա ===
2005 թվականին ծառայել է որպես հարազատ թիմի մարզիչ։ 2009 թվականին նա ժամանակավորապես ծառայել է որպես գլխավոր մարզչի պաշտոնակատար Ալեքսանդր Ավերյանովաի հրաժարականից հետո։


== Ծանոթագրություններ ==
Մարմնամարզ (թերթ)

Մարմնամարզ - 1911 թվականից մինչև 1914 թիվը Շավարշ Քրիսյանի խմբագրությամբ Կ. Պոլսում լույս տեսած մարզական թերթը, որը Օսմանյան կայսրության առաջին սպորտային պարբերականն էր։ Ամսագիրը դադարեց հրատարակվել 1914 թվականին, իսկ պարբերականի հիմնադիր Շավարշ Քրիսյանը դարձավ Մեծ եղեռնի զոհերից։


== Ծանոթագրություններ ==
Գլինիկե (Նորդբան)

Գլինիկե  (գերմ.՝ Glienick), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 11143 մարդ(ըստ 2011 թվականի դեկտեմբերի 31-ի)։ Տարածքը կազմում է 4,60 կմ²։ Պաշտոնական կոդ՝ 12 0 65 096։


== Ժողովրդագրություն ==
Ոչ աստծուն, ոչ էլ սատանային

«Ոչ աստծուն, ոչ էլ սատանային» (ռուս.՝ Ни богу, ни чёрту), հակակրոնական թեմայով խորհրդային տիկնիկային մուլտֆիլմ, որն ստեղծել են ռեժիսոր-մուլտիպլիկատորներ Վադիմ Կուրչևսկին և Նիկոլայ Սերեբրյակովը 1965 թվականին «Սոյուզմուլտֆիլմ» կինոստուդիայում։


== Սյուժե ==
Ժամանակով ապրում էր ատաղձագործ Կուզման։ Նա գերաններից պատրաստում էր տներ, խրճիթներ, վանքեր։ Մի անգամ նրան առաջարկում են սարքել գինետուն, իսկ շինարարության ավարտին նրան այնպես են խմեցնում, որ հոգին դուրս է թռչում մարմնից։ Աստված կարդում է նրա բնութագիրը՝ համեստ, աշխատասեր, սովորական մարդ։ Իսկ սատանան կարդում է իրենը՝ հարբեցող, ծխախոտամոլ, հայհոյախոս, կնամոլ։ Կուզման ընկնում է դրախտ և պարզվում է, որ աշխատել պետք չէ և ոչինչ չի կարելի։ Կուզման ձանձրանում է այնտեղ և փախչում դրախտային այգու ցանկապատի անցքով, որ արել էր սատանան։ Սատանան Կուզմային տանում է դժոխք։ Այնտեղ կազմակերպում է խնջույք և խմեցնում Կուզմային մինչ հարբելը։ Բայց պարզվում է, որ ամեն ինչ պետք է քանդել, իսկ կառուցել չի կարելի։ Եվ այդ ժամանակ Կուզման սկսում է կացինը թափահարել, և սատանաները նրա առաջ բացում են դարպասները։ Պարզվում է, որ Կուզան գտնվում է հրդեհից ավերված գյուղում։ Խոնարհվեցին նրա առաջ մարդիկ, իսկ ատաղձագործը ասաց. «Ո՛չ աստծուն, ո՛չ էլ սատանային իմ արվեստը պետք չեկավ, փոխարենը ձեզ, եղբայրներ, կծառայեմ»։ Եվ Կուզման սկսում է կառուցել խրճիթներ, իսկ հետո իր համար կին է գտնում։


== Ֆիլմի վրա աշխատել են ==
Տիկնիկները և դեկորացիաները պատրաստել են Վլադիմիր Աբակումովը, Գալինա Գետինգերը, Պավել Գուսովը, Վ. Կալաշնիկովան, Վ. Կուրանովը, Օլեգ Մասաինովը, Պավել Լեսինը, Վալերի Պետրովը, Մարինա Չեսնոկովան՝ Ռոման Գուրովի գլխավորությամբ։
Խմբագիր՝ Արկադի Սնեսարյով


== Դերերը հնչյունավորել են ==
Գեորգի Վիցին՝ ատաղձագործ Կուզմա / հրեշտակապետ (լուսագրերում նշված չէ)
Կիրա Սմիրնովա՝ Աստված (լուսագրերում նշված չէ)
Եվգենի Վեսնիկ՝ Պետրոս Առաքյալ (լուսագրերում նշված չէ)
Անատոլի Կուբացկի՝  Սատանա (լուսագրերում նշված չէ)
Տամարա Դմիտրիևա՝ Սատանայիկ(լուսագրերում նշված չէ)


== Մուլտֆիլմի մասին ==

— Իվան Իվանով-Վանո, «Կադր կադրի հետևից», Մոսկվա, 1980


== Ծանոթագրություններ ==


== Արտաքին հղումներ ==
«Ոչ աստծուն, ոչ էլ սատանային» մուլտֆիլմը «Անիմատոր.ռու» կայքում
«Ոչ աստծուն, ոչ էլ սատանային» «Հայրենական կինոյի հանրագիտարան» կայքում
«Ոչ աստծուն, ոչ էլ սատանային»(անգլ.) ֆիլմը Internet Movie Database կայքում
Ոչ աստծուն, ոչ էլ սատանային youtube կայքում
Զեյթունցյան

Զեյթունցյան, հայկական ազգանուն՝ ծագումով հավանաբար Միջերկրածովյան տարածաշրջանից։ Ազգանվան «Զեյթուն» արմատը որոշ լեզուներով նշանակում է «ձիթապտուղ» ( իսպաներեն ՝ aceituna; արաբերեն ՝ zeitun), այն նաև պատմական Արևմտյան Հայաստանում գտնվող հայկական քաղաքի անունն է, որը գտնվում է Միջերկրական ծովի հյուսիսարևելյան ավազանում։
Զեյթուն քաղաքի անունը կամ անկախ Զեյթունցյան ազգանունը, հավանաբար, կապված է Միջերկրական ծովի ավազանում ձիթենու աճեցման հետ։ Ազգանունը կարող է լինել տեղագրական (տեղանքի առանձնահատկությունների հետ կապված), մասնագիտական (ձիթապտղի մշակության հետ կապված) կամ տեղական (բնակավայրում բնակության վայրի հետ կապված)։


== Զեյթունցյան ազգանունով նշանավոր մարդիկ ==
Պերճ Զեյթունցյան (ծն. 1938), հայ դրամատուրգ, սցենարիստ, Հայաստանի մշակույթի նախկին նախարար։


== Տես նաև ==
Զեյթուն


== Արտաքին հղում ==
Զեյթունի մշակույթի կենտրոն


== Ծանոթագրություններ ==
Հայկական անունների շտեմարան «ԶԵՅԹՈՒՆ»
Մոշե Ավիվ (երկնաքեր)

Մոշե Ավիվ աշտարակ (եբրայերեն՝ מגדל משה אביב‎), 235 մետր բարձրությամբ երկնաքեր Իսրայելի Թել Ավիվի մարզի Ռամատ Գան քաղաքի հյուսիսում՝ տեղակայված Բուրսա (Իսրայելի ադամանդի բորսա) կոչվող սահմանագծված տարածքի Ժաբոտինսկ փողոցում (No. 7): 68 հարկանի շենքը հայտնի է որպես քաղաքային դարպաս (եբրայերեն՝ שער העיר‎): Իսրայելի երկրորդ ամենաբարձր շենքն է Թել Ավիվի 238 մետր բարձրությամբ Ազրիելի Սարոնա աշտարակից հետո։


== Պատմություն ==
Շենքը նախագծել են ճարտարապետներ Ամնոն Նիվը և Ամնոն Շվարցը։ Կառույցն անվանվել է Մոշե Ավիվ ի հիշատակ շինարարական ընկերության սեփականատիրոջ, որը մահացել է 2001 թվականի հոկտեմբերին, նախքան կառույցի ավարտը։


== Կառուցում ==
Քաղաքային դարպասի նախագծման համար ոգեշնչման աղբյուր է եղել Ֆրանկֆուրտի հայտնի Վեստենդշտրասե 1 (Westendstraße 1) երկնաքերը։ Աշտարակի շինարարությունը սկսվել է 1998 թվականին և ավարտվել է 2003 թվականին, երբ աշտարակը բռնկվել է։ Շինարարության ժամանակահատվածը չափազանց կարճ էր,  ամսական հինգ հարկ, մեկ հերթափոխով աշխատող 40 աշխատակցով, ամսական օգտագործվում էր 3000 մ3 բետոն, տիպային հարկն ունի 42 պատուհան։ Շինարարության ընդհանուր արժեքը կազմել է 133 միլիոն ԱՄՆ դոլար։ Աշտարակը զբաղեցնում է 180000 մ2 տարածք։ Շենքը հայտնվել է հեռուստատեսային գովազդում`Mifal HaPayis ազգային վիճակախաղի համար նախքան այն ավարտին հասցնելը՝ 2002 թվականի դեկտեմբերին։ Կառույցի ավարտման պահին այն եղել է Իսրայելում ամենաթանկ շենքը։


== Կիրառում ==
Մոշե Ավիվի աշտարակը բազմաբնույթ օգտագործման կառույց է։ Վերևի 11 հարկերը բաղկացած են 17000 մ2 տարածք զբաղեցնող 98 բնակարաններից։ Դրանից ներքև աշտարակի մեծ մասը՝ 63000 մ2, գրասենյակային տարածք է։ Բնակիչների և օֆիսային տարածքների համար գործում են առանձին նախասրահներ և վերելակներ։ Ներքևի 1200 մ2 հատվածը զբաղեցնում են առևտրային տարածքները։ Բնակիչների, գրասենյակային վարձակալների և այցելուների համար երրորդ հարկում սինագոգ կա։ Տանիքում հատված կա արտակարգ իրավիճաներում ուղղաթիռների իջեցման համար։ Աշտարակում գործում է բացառիկ ֆիթնես ակումբ և լողավազան, որը գտնվում է աշտարակի ավտոկանգառի հավելյալ մասի տանիքում։
2004 թվականի սեպտեմբերի 27-ին, կառույցը մասնակցել է կրծքագեղձի քաղցկեղի համար իրականացվող վարդագույն լուսավորության քարոզարշավին և շենքն ամբողջությամբ լուսավորվել է պայծառ վարդագույն լույսով։


== Պատկերասրահ ==

		
		
		
		


== Տես նաև ==
Իսրայելի երկնաքերեր
Աշխարհի ամենաբարձր շենքերի ցանկ
Իսրայելի ճարտարապետություն


== Ծանոթագրություններ ==


== Արտաքին հղումներ ==
http://www.avivcomp.co.il/moshe_aviv_en.asp Մոշե Ավիվ (երկնաքեր). պաշտոնական կայք
Շնասայլակ

Շնասայլակը սայլ է, որին լծված է մեկ կամ մի քանի շուն։ Հնում դրանք կիրառվում էին առևտրական և տրանսպորտային նպատակների համար։ Այժմ դրանք հազվադեպ են կիրառվում մարզական կամ ժամանցային միջոցառումներից դուրս։


== Պատմություն ==

Երկու և ավելի շներով շնասայլերն ավանդաբար օգտագործվում էին Բելգիայում և Հոլանդիայում` կաթ, հաց և այլ ապրանքներ տեղափոխելու համար։ Վաղ վիկտորիական ժամանակաշրջանի Բրիտանիայում շնասայլակներ հիմնականում օգտագործում էին հացթուխները, ինչով անհարմարություն էին ստեղծում հետիոտների համար։ Վաղ 1900-ականներին Բրիտանիայում արգելվեց շնասայլակների օգտագործումը` կենդանիների բարեկեցության նկատառումներով։ Ներկայում շնասայլակներ հազվադեպ օգտագործվում են Ֆրանսիայում և Բելգիայում` կաթը ֆերմայից կաթնարան հասցնելու համար։ 1887 թ. Գերմանիայում ստեղծվեցին շնասայլակների շահագործումը կարգավորող օրենքներ։ 1925 թ.նման օրենք ընդունվեց նաև Ֆրանսիայում։ 20-րդ դարասկզբին Ալյասկայում գործում էր փափ-մոբիլ (անգլ.՝ pup-mobile) տրանսպորտը, որի միջոցով երկաթգծային տեղափոխություն էր իրականացվում շներին լծված ռելսային տրանսպորտով։
Մեկ շնով շնասայլեր երբեմն օգտագործում էին շրջիկ վաճառականները։ Առաջին աշխարհամարտի տարիներին շներին օգտագործում էին որպես լծկան կենդանիներ` դաշտային հրանոթներ տեղափոխելու համար։ Երկրորդ աշխարհամարտի տարիներին խորհրդային բանակում շներին օգտագործում էին վիրավոր զինվորներով պատգարակները տեղափոխելու համար։


== Մշակույթի մեջ ==

Գերմանացի նկարիչ Ադոլֆ ֆոն Մենցելի վրձնին է պատկանում «Քարշաշունը և կատուն» կտավը։ Թեոդոր Ֆոնտանեի գործերից շատերում նկարագրված են քարշաշները, մասնավորապես` «Կեղծ շփոթություն» վեպում (1888) նկարագրված են այգեգործի և նրա շան փոխհարաբերությունները։ Աննա Վիմշնայդերի ինքնակենսագրական «Աշնանային կաթ» աշխատությունում (1985) հանդիպում է մի ձվավաճառ, ով ձվերը վաճառքի էր տանում շնասայլակով։
Վալոներենում կա` Pôves nozôtes et les tchéns d'tcherete («Խեղճ ենք մենք և քարշաշները») ժողովրդական արտահայտությունը, որը նշանակում է, թե ինչքան էլ մեկի վիճակը վատ լինի, միշտ ավելի վատ վիճակում գտնվող մեկը կա։


== Ժամանակակից կիրառություն ==
Նորագույն ժամանակներում կա քարթինգ երևույթը (հիմնականում` մարզական նպատակներով), որի ժամանակ խոշոր շները տեղափոխում են սայլը, որի մեջ կարող է նաև մարդ լինել։ Դա ունի նմանություններ շնասահնակի հետ` երբ շների խումբը քաշում է սահնակը ձյան և սառույցի վրայով։


== Ծանոթագրություններ ==
Գումբրեշտսոֆեն

Գումբրեշտսոֆեն (ֆր.՝ Gumbrechtshoffen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1248 մարդ, բնակչության խտությունը` 217.42 մարդ/կմ²։ Բնակավայրը զբաղեցնում է 5.74 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 37 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 799 աշխատունակ (15-64 տարեկան)  բնակիչ, որոնցից ակտիվ էին 621-ը, իսկ ոչ ակտիվները` 178։ Ակտիվության ցուցանիշը կազմում է 77,7 %։ 621 աշխատունակ մարդկանցից աշխատել է 573 անձ (322 տղամարդ և 251 կին)։ Գործազուրկ են եղել 48 անձ (24 տղամարդ և 24 կին)։ 178 անաշխատունակներից 33-ը եղել են աշակերտներ կամ ուսանողներ, 79-ը` թոշակառուներ, իսկ 66-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վենետիկի կազինո

Վենետիկի կազինո (իտալերեն՝ Il Casinò di Venezia), խաղատուն իտալական Վենետիկ քաղաքում, որը զբաղեցնում է Վենդրամինների պատմական պալատը (Կա Վենդրամին Կալերջի)։


== Պատմություն ==
Խաղատունը, որը բացվել է 1946 թվականին, հավակնում է շարունակել Ռիդոտոյի՝ Եվրոպայում առաջին խաղային հաստատության ավանդույթները, որը 1638 թվականին աշխատել է Սան Մոիզեի եկեղեցու ձախ թևում և դարձել եվրոպական խաղատների նախատիպը։ Վենետիկի առաջին կազինոն ամբողջ աշխարհում առաջինն է։
Ռիդոտոն փակվել է 1774 թվականին բարեպաշտության խանդող Ջորջիո Պիզանիի պահանջով։ 20-րդ դարի սկզբին «Վենետիկի կազինո» խաղատունը գտնվում էր Լիդոյում։
1946 թվականին Վենետիկի քաղաքապետարանը ձեռք է բերել է Վենդրամինների պալատը, որը գտնվում էր քաղաքի պատմական կենտրոնում և այնտեղ է տեղափոխում «Վենետիկի խաղատներ»։ Այս շենքում կազինոն աշխատում է մինչ օրս։


== Գրականություն ==
Marcello Brusegan. La grande guida dei monumenti di Venezia. Roma, Newton & Compton, 2005. ISBN 88-541-0475-2.
Guida d’Italia — Venezia. 3a ed. Milano, Touring Editore, 2007. ISBN 978-88-365-4347-2.


== Ծանոթագրություններ ==


== Արտաքին հղումներ ==
Официальный сайт
Արամաջիկ

Արամաջիկ, Ալլահթեփե, լեռ Կիլիկիայում, Բուլղար լեռների շրջանում
:


== Ծանոթագրություններ ==
Վիլյաֆրանկա դել Պենեդես

Վիլյաֆրանկա դել Պենեդես (կատ.՝ Vilafranca del Penedès), մունիցիպալիտետ Իսպանիայում՝ կատալոնական Բարսելոնա պրովինցիայի Ալտ Պենեդես շրջանում։ Տարածքը՝ 19,65 կմ²։ Բնակչությունը՝ 38218 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 39 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Շիշկինո (գյուղ, Յարցևսկի շրջան)

Անվան այլ կիրառումների համար տե՛ս՝ ՇիշկինոՇիշկինո (ռուս.՝ Шишкино), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (84701-84800)

Աստերոիդների ցանկ (84601-84700)  • Աստերոիդների ցանկ  • Աստերոիդների ցանկ (84801-84900)
 Աստերոիդների ցանկ (84601-84700)  • Աստերոիդների ցանկ  • Աստերոիդների ցանկ (84801-84900)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Երվանդ Կրբաշյան

Երվանդ  Մեսրոպի Կրբաշյան (հոկտեմբերի 1, 1971(1971-10-01), Երևան, Հայկական ԽՍՀ, ԽՍՀՄ) հայ ֆուտբոլիստ, պաշտպան։ ԽՍՀՄ սպորտի վարպետ։


== Խաղացողի կարիերա ==
1990 թվականին ԽՍՀՄ պատանեկան հավաքականի կազմում դարձել է Եվրոպայի չեմպիոն։
1991 թվականին մասնակցել է աշխարհի պատանեկան առաջնությանը։


== Ձեռքբերումներ ==
Խաղացող՝ «Տորպեդո» (Մոսկվա)
Ռուսաստանի գավաթակիր - 1992/1993
 «Երևան»
Հայաստանի չեմպիոն - 1997
Հայաստանի առաջնության բրոնզե մեդալակիր - 1996/97մարզիչ՝ «Միկա-2»
Առաջին լիգայի արծաթե մեդալակիր - 2011


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը zenit-history.ru կայքում
Վիճակագրութունը National Football Teams կայքում(անգլ.)
Սգո երգեր

Սգո երգեր, հանգուցյալի վրա կատարվող երգեր, կոչվում են նաև լացի (լալիքի) ու կոծի երգեր, մահերգեր, բանահյուսական ծիսերգային բանաստեղծություններ։ Սովորաբար բաղկացած են քնարական-վիպական բնույթի մի քանի երկտող տներից։ Ողբասացները ավանդական սգո երգերը․ նախապես կամ հանպատրաստից հարմարեցրել են հանգուցյալին, վերարտադրել նրա կյանքի աոանձին կողմերը, մահվան պատճառները և այլն։ Սգո երգերին բնորոշ, է հանգուցյալի գովքը, որ կատարվել է դիմելու եղանակով, ավանդական կայուն բանաձևերով, երգային կայուն կրկնակներով ու մեղեդիներով, պատկեր-համեմատություններով։ Հնագույն սգո երգերը հորինվել են հայրենի չափով։
Սգո եգորը կապված են հանգուցյալների պաշտամունքի, ողբակոծության և հուղարկավորության վաղնջական ծիսական արարողությունների հետ․ եղել են հատուկ ողբասաց-կատարողներ, հիմնականում՝ կանայք, որոնցից գլխավորը կոչվել է «մայր ողբոց» կամ «եղերամայր»․ նրան ձայնակցել են մյուս ողբասացները՝ «ձայնարկուները» կամ «բանահիյուս կանայք լալականք» (Գրիգոր Նարեկացի), «լալկան կանայք», նրանք վարձատրությամբ հրավիրվել են մեռելատուն և կատարել սգո երգեր։ Քրիստոնեական եկեղեցին ամեն կերպ արգելել է կոծն ու կոծի երգերը իբրև հեթանոսական ավանդություն, սակայն սգո երգեր, որոշ մեղմացումներով, գոյատևել են մինչև մեր օրերը։
Լահաինա նուն

Լահաինա նուն (անգլ.՝ Lahaina Noon), մերձարևադարձային արևային երևույթ, երբ արևը կեսօրին ուղիղ գլխավերևում է։ «Լահաինա նուն» եզրը հնարել են Հավայան կղզիների Եպիսկոպոսյան թանգարանում և օգտագործվում է միայն տեղում։


== Մանրամասներ ==
Քանի որ, մերձարեգակնային կետը անցնում է արևադարձով, Հավայան կղզիները ԱՄՆ միակ նահնգն է, որտեղ «Լահաինա նուն» երևույթը տեղի է ունենում։ Այլ երկրներում և ԱՄՆ նահանգներում ամառային արեևադարձի օրը նշվում է, որ ստվերները առավել մոտ են ուղղահայացին։
Հավայան կղզիներում և այլ վայրերում, որոնք գտնվում են Խեցգետնի և Այծեղջուրի արևադարձերի միջև տարին երկու անգամ ստացվում են արևի ուղղահայաց ճառագայթներ։
Հավայան կղզիների տարբեր հատվածներում Հավայան կղզիների Ալեուտյան ժամագոտու 12:16 - 12:43 ժամանակահատվածում նկատվում է Լահաինա նունը՝ ուղղահայաց իրերը (հեռագրասյուներ, դրոշակաձողեր և այլն) ստվեր չեն գցում։


== Անվանում ==
1990-ական թվականներին Եպիսկոպոսի թանգարանը մրցույթով ընտրել է «Լահաինա նուն» անունը քանի որ հավայերեն lā hainā բառը նշանակում էր
«դաժան արև»։ Նախկին հավայերեն անունը՝ kau ka lā i ka lolo, թարգմանվում է՝ «արևը հանգչում է ուղեղին»։


== Մշակույթում ==
Ամեն տարի այս երևույթը լուսաբանվում է Հավայան մեդիա դաշտում։
Հոնոլուլուում հուշարձան կա, որն անորոշ ստվեր է գցում։ Միայն Լահաինա նունի օրերին նրա ստվերը իդեալական կլոր է։ Քանդակագործն ամերիկացի Իսամու Նոգուչին է (անգլ.՝ Isamu Noguchi):


== Ծանոթագրություններ ==


== Արտաքին հղումներ ==
Current "Lahaina Noon" dates Archived 2010-03-28 at the Wayback Machine. updated by the Bernice P. Bishop Museum (անգլ.)
Picture of "Lahaina Noon" by the Honolulu Star-Bulletin, note the street sign (անգլ.)
Picture of "Lahaina Noon" by the Honolulu Star-Bulletin (անգլ.)
Ժողովածու (2276)

Ժողովածու (2276), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2276 թվի տակ։ Ձեռագիրը գրվել է 1688 թվականից առաջ։ Գրված է թղթի վրա, որը ունի 12.8x9.7 չափս։ Ձեռագիրը կազմված է 326 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։ Պահպանակը գրված է՝ մագաղաթի վրա՝ վրացերենով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ նախագաղափար՝ 300բ (1403 թ․), հետագայի՝ 240ա (1688 թ․), 300բ (1697 թ․), կնիք՝ 3ա (1773 թ․, Եփրեմ)։


== Բովանդակություն ==
Թովմ․ Իտալացւոյ Քերականութիւն։
Յաղագս քերականութեան։
ԲարթողիմէոսիՅաղադս հնգից ընդհանրից։
Ջիլբերտոսի Պօռետցւոյ Գիրք վեցից սկզբանցն։
Պետ․ Արազոնացւոյ Հաւքումն վերլուծութեան Վեցից սկզբանցն Ջիլբերտոսի։
Օրհնութիւնք քարոզից։
Մահու չափ մեղք։
Սիմ․ Ջուղայեցւոյ Յազագս նշանակութեանց բառից տրամաբանականց։


== Ծանոթագրություններ ==
Սոգյութլի Ներքին

Սոգյութլի Ներքին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պարնարամա

Պարնարամա (պորտ.՝ Parnarama), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 33 309 մարդ՝ 2006 թվականի տվյալներով։ Գրավում է 3 487,119 կմ² տարածք։ Բնակչության խտությունը՝ 9,6 մարդ/կմ²։


== Պատմություն ==
Քաղաքը հիմնադրվել է 1949 թվականի ապրիլի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 36.220.141,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.100,11 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,558 (տվյալները ՄԱԿ-ի զարգացման ծրագրի)


== Ծանոթագրություններ ==
։
Կոստյա Մարդանյան

Կոստյա Հակոբի Մարդանյան (1916, Պառավաքար), մանկավարժ, Երկրորդ համաշխարհային պատերազմի մասնակից։ ՀԽՍՀ վաստակավոր ուսուցիչ (1960)։ ԽՄԿԿ անդամ 1939 թվականից։ Սուրեն Մարդանյանի եղբայրն է։
Ծնվել է Պառավաքար գյուղում։ 1933 թվականին ավարտել է Թբիլիսիի հայկական մանկավարժական տեխնիկումը և անցել ուսուցչական աշխատանքի։  Ավարտել է հեռակա մանկավարժական ինստիտուտի աշխարհագրական ֆակուլտետը։ Շամշադինի շրջանի տարբեր գյուղերի միջնակարգ դպրոցներում աշխատել է որպես դպրոցի տնօրեն, իսկ 1959 թվականից տնօրեն է եղել Բերդի № 1 միջնակարգ դպրոցում։
1939 թվականին զորակոչվել է խորհրդային բանակ։ Ծառայել է 10-րդ բանակի 243-րդ հրետանային գնդում։ 1941 թվականի հունիսի 22-ից մասնակցել է Հայրենական մեծ պատերազմին որպես 243-րդ գնդի հետախուզական ջոկատի հրամանատար։ 1941 թվականի հուլիս 2-ին ծանր վիրավորվելով, գերի է ընկել։ 1942 թվականի սեպտեմբերի 13-ին փախել է գերությունից և միացել լեհական պարտիզանական խմբին, որը գործում էր Լեհաստանի Լյուբլինի վոևոդությունում։ Խմբի հրամանատարն էր Յուզեֆ Պոլիտովսկին։ Լեհական պարտիզանական ջոկատի կազմում մասնակցել է բազմաթիվ մարտերի, որոնցից կարելի է նշել՝ հարձակումը գերմանական զինվորական գնացքի վրա Գոլումի կայարանի մոտ, որի ժամանակ ոչնչացվել է 86, վիրավորվել 30 հակառակորդ։
Յուզեֆ Պոլիտոսկու պարտիզանական խմբի մի մասի մեծդիր նկարը, որի կազմում՝ Կոստյա Մարդանյանի և Չորաթան գյուղի նախկին ուսուցիչ Նիկոլայ Բաղմանյանի մեծադիր նկարը երկար տարիներ փակցված է եղել Մայդանեկի № 55 բարաքում։
1943 թվականի սեպտեմբերի 9-ին Կոստյա Մարդանյանը խորհրդային պարտիզանների մի խմբի հետ անցնում է Արևմտյան Բուգ գետը և միանում Բրեստի մարզի Մալարիտոցի շրջանում գործող Ժուկովի անվան պարտիզանական ջոկատին, որտեղ նրան նշանակում են սկզբում՝ վաշտի քաղղեկ, ապա՝ վաշտի հրամանատար։
1944 թվականի հուլիսին Բրեստի մոտ միանում է խորհրդային բանակի գործող զորամասերին և 1293-րդ Բրեստյան գնդին, ապա 1101-րդ գնդի կազմում մասնակցում պատերազմական գործողություններին մինչև պատերազմի վերջը։
1945 թվականի նոյեմբերին զորացրվում է խորհրդային բանակից, վերադառնում Շամշադին, շարունակում ուսուցչական աշխատանքը։
Պարգևատրվել է Կարմիր աստղի երկու, Հայրենական պատերազմի 1-ին աստիճանի շքանշաններով և մի շարք մեդալներով։


== Ծանոթագրություններ ==
Օլե Լուկոյե

Օլե Լուկոյե (դան․՝ Ole Lukøje), Հանս Քրիստիան Անդերսենի համանուն հեքիաթի (գրվել է ժողովրդական հեքիաթների հիման վրա) հերոս։ Հեքիաթը պատմում է խորհրդավոր, առեղծվածային էակի մասին, որը երեխաներին երազներ է ցույց տալիս։ Օլե Լուկոյեի մասին պատմության որոշ տարրեր հիշեցնում են Մորփեոսին՝ հունական դիցաբանության մեջ քնի և երազի աստծուն. օրինակ` Օլեն, ինչպես և Մորփեոսը, երեխաներին քնեցնելու համար օգտագործում է հատուկ քնաբեր հեղուկ (Օլեի մոտ դա քաղցր կաթն է)։


== Կերպար ==
Օլե Լուկոյե անունը կազմված է 2 մասից. Օլե՝ տղամարդու դանիական անուն, Լուկոյե՝ թարգմանվում է որպես «Աչուկներ փակող»։ Նա թևերի տակ պահում է 2 հովանոց, որոնք բացում է քնած երեխաների գլխին։ Այն երեխաների համար, որոնք իրենց լավ են պահել, նախատեսված է գեղեցիկ պատկերներով հովանոց։ Նա նրանց օգնում է տեսնել գեղեցիկ, հաճելի երազներ։ Չլսող երեխաների համար Օլե Լուկոյեն բացում է առանց նկարների հովանոցը։ Այդ երեխաներն ամբողջ գիշեր երազ չեն տեսնում։
Հեքիաթում Օլե Լուկոյեն մի շաբաթ այցելում է Յալմար անունով մի փոքրիկ տղայի և նրան հեքիաթներ պատմում։ Հեքիաթի ընթացքում պարզվում է, որ Օլեն իրականում շատ ծեր է։ Վերջին գիշերը՝ կիրակի օրը, Օլե Լուկոյեն տղային պատմում է իր եղբոր մասին, որի անվանում են նույն ձևով, բայց նա ունի նաև երկրորդ անուն՝ Մահ։ Նա գալիս է, որպեսզի փակի նրանց աչքերը, ովքեր այս աշխարհից պետք է շուտ հեռանան, և նրանց տանում է իր հետ։
Այսպիսով՝ Օլե Լուկոյե կերպարը բաժանվում է երկու մասի. մահվան ու քնի հունական աստվածներ Թանատոսի և Հիպնոսի նմանությամբ նրանք հարազատներ են, բայց տարբերվում են միմյանցից։ Այսպես՝ «փոքրիկ զվարճալի մարդուկը ոչ միայն երազների թագավորության միջնորդն է, այլ նաև մահվան թագավորության, որում անորոշ ձևով հասկացվում են Դրախտի և Դժոխքի պատկերները»։


== Մշակույթում ==
Մարինա Ցվետաևայի բանաստեղծությունների առաջին գիրքը լույս է տեսել Սերգեյ Էֆրոնի «տնային» հրատարակչությունում և կոչվում է «Օլե Լուկոյե»։
Ալեքսանդր Ռուդազովի «Լավագույն զենքը» գրքում մարմնավորում է Կրեոլի ախոյաններից մեկին՝ քնի դեմոն Օլլակ Կերգհանային։
Օլե Լուկոյեն հիշատակվում է Վենյա Դ’րկինի «Ֆլեյտայով աղջիկը» երգում։
Օլե Լուկոյեին նվիրված են մանկական բազմաթիվ բանաստեղծություններ, օրինակ՝ 19-20-րդ դարերի անգլիացի բանաստեղծուհի Մոդ Կիրայի բանաստեղծությունները։


== Ծանոթագրություններ ==


== Գրականություն ==
Т. Н. Суханова. Оле-Лукойе // Энциклопедия литературных героев / Сост. и науч. ред. С. В. Стахорский. М.: Аграф, 1997.
Т. А. Чеснокова. Оле-Лукойе // Сказочная энциклопедия / Под общ. ред. Н. Будур. — М.: ОЛМА-ПРЕСС, 2005. — С. 360-361.
Т. А. Чеснокова. Оле-Лукойе // Мир сказок: Антология / Сост. Н. Будур. — М.: ОЛМА-ПРЕСС, 2005. — С. 329-330. ISBN 978-5-373-03803-4


== Արտաքին հղումներ ==
Параллельный датский и русский текст сказки Archived 2016-04-14 at the Wayback Machine.
Հեքիաթը դանիերեն(դան.)
Андерсен Ханс Кристиан։ Fairy Tales of Hans Christian Andersen (անգլ.)
Դայնա Տայմինյա

Դայնա Տայմինյա (լատիշ․՝ Daina Taimiņa, անգլ.՝ Daina Taimina , օգոստոսի 19, 1954(1954-08-19), Ռիգա, Լատվիական ԽՍՀ, ԽՍՀՄ), լատվիացի մաթեմատիկոս Կոռնելի համալսարանից, մաթեմատիկական գիտությունների դոկտոր։


== Կենսագրություն ==
Կրթություն ստացել է Ռիգայում (Լատվիա), որտեղ 1977 թվականին գերազանցությամբ (լատ.՝ summa cum laude) ավարտել է Լատվիայի համալսարանը և 1990 թվականին ավարտին հասցրել տեսական համակարգչային գիտության իր ավարտականը աշխատանքը (Ռուսինիշ Մարիթնիշ Ֆրիվայլդսի ղեկավարությամբ)։ Այդ ժամանակ դոկտորական ատենախոսությունը պետք էր պաշտպանվեր Լատվիայի սահմաններից դուրս, ուստի նա այն պաշտպանեց Մինսկում (Բելառուս)։ Սա բացատրում այն փաստը, որ Տայմինյայի դոկտորականը պաշտոնապես Բելառուսի Գիտությունների ազգային ակադեմիայի Մաթեմատիկայի ինստիտուտի կողմից։ 1991 թվականի Լատվիայի անկախ հռչակվելուց հետո Տեյմինան ստացել է իր մաթեմատիկայի դոկտորական աստիճանը Լատվիայի համալսարանից, որտեղ նա դասավանդել է 20 տարի։
Դայնա Տայմինյան 1996 թվականին միացել է Կոռնելի համալսարանի Մաթեմատիկայի ֆակուլտետին։ 1997 թվականին ներկա գտնվելով երկրաչափության գործնական սեմինարին, նա տեսել է փխրուն թղթից պատրաստված հիպերբոլիկ ինքնաթիռների մոդելներ, որոնք պատրաստվել էին երկրաչափ Ուիլյամ Տերստոնի կողմից։ Նա որոշեց ավելի ամուր մոդելներ պատրաստել։ Իր հաջողությունների շնորհիվ նա իր ամուսնու՝ Կոռնելի համալսարանի մաթեմատիկայի պրոֆեսոր Դեյվիդ Հենդեսոնի հետ սեմինար վարելու համար հրավիրվեց Կոռնելի համալսարան։
Այդ մաթեմատիկական մոդելները ավելի ուշ տեղ գտան ամուսինների կողմից հրատարակած երկրաչափության մասին պատմող երեք գրքերում, որոցից ամենահայտնին «Փորփելով երկրաչափությունը․ Պատմության հետ էվկլիդեսյան և ոչ էվկլիդեսյան»։
Նրա աշխատանքը մեծ հետաքրքրություն է առաջացրել Մեդիա ոլորտում։ Discover ամսագրում նրա մասին գրվել է «Հյուսված տեսություն» հոդվածը։ The Times ամսագրի լրագրող Մարգարետ Ութթմեքը հարցազրույց է վերցրել Դայնա Թաիմինայից և Դեյվիդ Հենդերսոնից Կառավարության ամսագրի հետ Cabinet ամսագրի համար։ Ավելի ուշ IFF (Institute For Figuring) ինստիտուտը «Հիպերբոլիկ տարածության ուղեցույց» վերնագրով գրքույկ է հրատարակել։
Տայմինյա 2012 թվականին Ամերիկայի Մաթեմատիկական Ասոցիացիայի կողմից արժանացել է Էյլեր գրական մրցանակին։


== Ծանոթագրություններ ==

David W. Henderson, Daina Taimina Experiencing Geometry: Euclidean and non-Euclidean with History, Pearson Prentice Hall, 2005


== Գրականութոյւն ==
«Crafty Geometry: Mathematicians are knitting and crocheting to visualize complex surfaces», Science News, December 23, 2006, https://www.sciencenews.org/article/crafty-geometry .


== Արտաքին հղումներ ==
Personal web page at Cornell University
 Strongly Connected Components, ACME Science, արխիվացված  օրիգինալից 2011-06-22-ին, https://web.archive.org/web/20110622235612/http://acmescience.com/shows/scc-shows/678 . Crochet and Math meet beautiful mind, Crochet Insider, արխիվացված  օրիգինալից 2011-07-08-ին, https://web.archive.org/web/20110708204609/http://crochetinsider.com/interview/daina-taimina-crochet-and-math-meet-beautiful-mind .
 Daina Taimina, Community Arts Partnership, http://www.artspartner.org/artists/view/taimina-daina.html .
 Exhibition on Crocheting Hyperbolic Space, The Institute For Figuring, http://theiff.org/oexhibits/oe1.html .